Cena je lahko višja glede na časovni termin, v katerem potrebujemo varstvo. V času šolskih počitnic so stroški bivanja lahko višji.
Prav tako lahko na ceno vpliva dejstvo, ali je vaš pasji samček kastriran oziroma psička sterilizirana ali ne. Ponudnik vam lahko zaračuna dodatek na goneče psičke od 2 € na dan dalje, ali celo dvojno ceno bivanja, če se psička v času bivanja začne goniti.
Veliko ponudnikov vam omogoča nižjo ceno za vsakega naslednjega kužka (istega lastnika). Če torej imate dva psa, bo drugi v hotelu ali vrtcu bival po nižji ceni.
Če hrane za kužka ne priložite, ga nahrani vrtec ali hotel in vam to zaračuna, običajno od 2 €/dan. Smiselno je, da psu date količino hrane za dnevni obrok (vrtec), ali za več dni (hotel), ki je je navajen. Tako se izognete morebitnim zapletom, v kolikor bi kuža bil alergičen na hrano, ki bi mu jo ponudili v vrtcu / hotelu.
Prevoz živali (od doma ali na dogovorjeno lokacijo) – 0,2 €/km.
Če pes potrebuje posebno nego (zaradi bolezni ali poškodbe, prirojene okvare itd) je potrebno ustrezno doplačilo, ki se obračuna glede na cenik ponudnika.
Popust na neprekinjeno bivanje od 20 dni in več skupaj (smiselno koristiti v času daljšega dopusta ali odsotnosti lastnika). Več o tem tukaj